حلم الجنة وكوابيس جهنم
مأثروش في يحيى.
استخدم طريقة حسن الصبّاح.
كان ظاهره مع حسن.
لكن باطنه،
قابلوني بعد نص الليل
عشان أقولكم خطة المجنون.
جندي سلجوقي منتظر لحظة أخد التار لأبوه وأمه
ونهاية شر حسن الصبّاح.
لكن الصبّاح كان بيقرأ ويشوف وعارف كل اللي بيخططه يحيى.
حسن الصبّاح عِرفك وبيلاعبك.
وكان منتظر اليوم اللي يحوله لواحد من المؤمنين بيه.
خليك مع اللي غرضه إنه يدخلك الجنة.
ولما جت اللحظة
اللي قرر فيها الأصدقاء التلاتة التخلص من شيخ القلعة وأذرعه.
كان حسن في إنتظاره
عشان يدخله في إختبار تاني.
إختبار صعب.
أنا عمري ما عملت بيني وبين المؤمنين حارس أو حاجب يمنع بابي عنهم.
أنتم أكيد مش مؤمنين.
ممكن تكونوا دخلتوا القلعة بإيمان ناقص.
مش عيب.
العيب إن إيمانكم مايكتملش على إيدينا.
وممكن تكونوا دخلتم القلعة وأنتم مش عارفين مين هو حسن الصبّاح.
ظنونكم صورتلكم إنه قاتل شرس.
رغم إني راجل بسيط صاحب حق.
عدم معرفتكم بحسن الصبّاح واردة.
لكن لازم تتصحح.
هنا ودلوقتي يا يحيى
هتعرفوا الفقير حسن الصبّاح اللي مايحركش قلبه إلّا لحق.
ولا يكره إلا الخيانة.
ألا بالحق يا يحيى
هو إيه جزاء الخيانة؟
جاوب!
الرحمة.
جزاء الخيانة
الرحمة.
وبصفتي ولي الأمر
حكمت عليهم بالقتل مع الرحمة.
والرحمة إنهم يتقتلوا بإيد صاحبهم.
ها يا يحيى!
تقتل سليمان الأول ولا طيفور؟
اختار.
أنا عارف إن اللحظة صعبة.
الإتنين أحبابك.
لكن الإتنين خونة.
تبتدي بمين فيهم يا يحيى؟
أنا اللي هقتلك يا صبّاح.
كده المهمة بقت أسهل.
برزك المُخلص
سهّل عليك الحكاية وفاضل طيفور.
تقتله.
ليه يا يحيى؟
ليه خليت زيد يتسرع ويقتله بدالك؟
بس أنا كنت واثق إنك هتقتله.
لولا إنك إنسان شريف وبتقدر تمن الصداقة ترددت.
بس التردد مقبول.
من أول يوم دخلت فيه القلعة
وأنا راهنت إنك مُخلص.
شيل جثث أصحابك وارميهم من فوق سطح القلعة.
طبعاً أنت عارف
إنه لا يجوز تغسيلهم ولا الصلاة عليهم.
ماتوا وفاكرينك خاين.
الله يرحم والديك يا يحيى.
المفروض إنك كنت تموتي زي ناظ.
بس للأسف
القدر كتبلك إنك تفضلي عايشة.
ليه؟
معرفش.
ليكي عمر.
ليه؟
اللي أعرفه عنك كفيل بموتك.
بس معرفش ليه ده محصلش.
واحنا هنا مالناش إلّا الطاعة.
أنا عايزة أموت.
للأسف
الحياة والموت هنا مش بأختيارك.
مش من حقك تموتي
أو تعيشي
إلّا لو صدر الأمر.
هجمات الصليبيين الشرسة وصلت لحدود بلاد الشام.
دايمًا عندنا أولويات يا برزك.
هدم الخلافة الفاسدة أولى.
أمّا الصليبيين فأعداء ظاهرين.
السلجوقيين والعباسيين همّا الأخطر
ويوم ما يتم التمكين ويظهر أمر الله وأمر سيدنا
ساعتها لا هيكون في صلبيين ولا غيرهم.
لأننا هنقدر نقضي على أي عدو في أي لحظة
بالمدد الألهي.
هيتهمونا
ويقنعوا العامة بأننا ضد الدين.
وأننا بنحارب الخلافة العباسية وسايبين الصليبيين.
كده كده هيقولوا علينا أكاذيب.
المهم قلبك يا برزك.
قلبك يكون متطمن إنك على حق.
أيه فرق الصليبي عن حكّام بغداد وأصفهان اللي بيكفرونا؟
ولا حاجة.
المشكلة إن الصليبيين الفرنساوية
طلبوا أكتر من مرة
إنهم يمروا بجوار قلعة آلموت في أمان بوحدات من جيوشهم.
وماله!
يدفع الدهب
يعبر.
يعني ده بس الشرط؟
بندفعهم جزية أهو حسب شرع الله.
واللي يتأخر فيهم في دفع الجزية
مفيش مانع فدائي من عندنا يقتل قائد من قواتهم.
بعدها مش هيتأخروا في دفع الجزية تاني على ما أظن.
أعزّ الله سيدنا.
في اللي بيدفع عمره كله عشان خاطر يعرف نفسه.
وفي اللي بيخاف
يدفع التمن
ويعيش ويموت من غير ما يعرف نفسه.
والشيخ الغزالي
قعد 11 سنة
لغاية ما عرف نفسه.
ومين هو الغزالي الحقيقي يا مولانا؟
الغزالي الفقيه العالم المُعلّم
اللي كان بيدرّس في أصفهان؟
ولّا الغزالي اللي قاعد قدامنا
صوفي وهادي؟
رضينا بأحوال الله فينا.
ملخص رحلتي.
"تركت هوى سلمى وليلى بمعزلٍ"
"وعدت الى مصحوب أول منزلِ"
"غزلت لهم غزلًا"
"رقيقًا"
"فلم أجد لغزلي نسجًا"
"فكسرت مغزلي"
عمر الخيام!
يا أهلًا.
عدت الأيام والليالي ولسه مكانك في القلب زي ما هوّ.
ماذا فعلت بك الأيام يا عمر؟
لعبت بيّا لعب الصولجان بالكورة.
طيب هنستأذن احنا يا مولانا.
يا إبني!
رحب بالعالِم الفاضل والشاعر الفذّ عمر الخيام.
وسعله صدرك وقلبك.
يا مولانا ده شاعر ينطق لسانه بالكفر.
والله يا إبني مرة زمان
قدام علماء عمامتهم أكبر من رأسك برأني شيخك الغزالي من تهمتك دي.
أنا برأته زمان بالمنطق وحسن الظن.
لكن بعد رحلتي
محدش عارف مين مقامه عند ربنا أعلى من مين.
أنا كنت جاي أتطمن على رجوعك وأقابل مخلوق بالحنان ده.
لأن ده بيديني أمل إن الخالق حنانه أكبر وأعظم.
وده يكفيني.
بعد إذنك.
رايح فين؟
وفين تروح الكورة من ضربات الصولجان!
للدنيا يا مولانا.
أعاركها وتعاركني.
ادعيلي.
ربنا ينور قلبك وبصيرتك من أي ظُلمة.
اقعد يا إبني اقعد.
بسم الله الرحمن الرحيم، وبه نستعين، والصلاة والسلام على أشرف المرسلين.
نبدأ درسنا اليوم.
ها هم هناك .
احنا بنكرر طلبنا بمرور قوافلنا بأمان.
واحنا سبق وبلغناكم إن المرور ليه تمن.
واضح إنهم مش مقدرين الموقف كويس.
والتمن المطلوب مُبالغ فيه.
لو هنقدر قيمتنا تقدير حقيقي
التمن مش هيكون إلّا عرش الملك.
طيب
أنا هوصل الرسالة زي ما هيّ، بس يكون في العلم
احنا ممكن نعدي في أي وقت من غير إذن.
روحي فداء صاحب مفتاح الجنة.
عايزك تهتم بالعلم وبدروسك أكتر.
تحفظ وتقرأ وتصوم أكتر.
أنا بعمل كده وفي كتب كتير قريتها.
لازم تبتدي تقرأ كتب مُختارة ومخصوصة.
زمن القراية في كل شيء إنتهى خلاص.
لازم تبتدي تقرأ كتب تفيد إبن حسن الصبّاح
وتجهزك للمكانة اللي تليق بيك.
اجعل وقت محدد كل يوم
تقعد فيه مع زيد بن سيحون.
هيعلمك وهيدلك على كتب مفيدة.
ووقت تاني تقعد فيه مع برزك أميد.
هيعلمك فنون تانية في القتال والحرب وغيرها.
حاضر.
وأخر كل إسبوع تقعد معايا تراجع اللي إتعلمته في الإسبوع كله.
وأقولك أشعار.
أشعار؟
مش متوقع إنك بتحب الأشعار!
يا إبني أنا صديقي يبقى عمر الخيام.
تعالى يا برزك.
لتعلم يا هادي أنه لا حياة بدون علم.
إيه هو مصير الموت؟
وايه هي الجنة؟
الإنسان متركب من العالم الجسماني والروحاني.
الجسماني اللي هو الجسد متركب من الأخلاط الأربعة الصفراء والسوداء والدم والبلغ.
عند الموت الأخلاط الأربعة بترجع لطبيعتها العالية.
أمّا الروحاني مننا فبتصفو بالمواظبة على العبادات والبعد عن الأهواء والشهوات.
وبترجع الروح لموطنها الأصلي اللي همّا بيسموه الجنة.
طب بالنسبة لقصة آدم وحواء في الجنة.
قصة آدم وحواء دي قصة رمزية.
عشان نعرف إننا إتخلقنا في أبهى صورة.
وبعدين أذنبنا وتُبنا.
وبعدين تطهرنا ومُتنا.
ورجعنا للعالم المثالي
اللي هي الجنة.
الجنة.
أكتر حد أنا حزين عليه في القلعة دي هو أنت يا هادي.
ليه؟
الشباب هو سن المغامرة والجنون.
وأنت مسجون معانا هنا.
دي أقدار.
وأكيد هيجي يوم في الأيام هابقى ليّا حياة برة القلعة.
الخيال هو زاد السجين.
وأنا عشان سجين زيك
فأنا دايما بهرب للخيال.
الخيال؟
يعني أنا هفضل هنا طول عمري؟
كلنا.
القلعة عرش حسن الصبّاح وقبر أتباعه.
أه، بس أنا إبنه.
يعني هبقى وريثه.
وماله؟
لو يسعدك تكون ملك على أموات يبقى عظيم.
مين الأموات؟
كلنا.
عشان كده الخيال هو المهرب.
طب وبتهرب للخيال إزاي؟
لا.
ده سر زيد بن سيحون.
وعشان أقولك سر لازم أخد عليك العهود والمواثيق.
عشان السر يفضل سر.
كلمة الراجل عهد وميثاق.
وأنا مصدقك.
مصدقك يا هادي.
وده الباب اللي بهرب منه لعالم الخيال.
خمر؟
الخمر محرّم شرعًا!
ده في الدنيا.
لكن في الجنة في خمر وحور عين وكل شيء.
بالشرب من دي
تقدر تدخل لعالم الخيال.
يا مولانا الخمر مُحرّم!
ليه نقول خمر؟
نقول عصير الجنة.
أنا والدي لو عرف هيقتلني.
وهيقتلك.
والدك حرمني من نبات الجنة.
فمكانش قدامي غير الهروب لعصير الجنة.
هنا
ننسى حسن الصبّاح وقلعته
وتهرب مع زيد بن سيحون الى عالم الخيال.
آن الأوان إن احنا نقطع دابرهم.
هنبدأ من الأقرب فالأقرب.
القلعة اللي على طخوم أصفهان، فيها بن الحافظ.
القلعة دي بناها والدكم العظيم ملك شاه على الجبل
قبل ما يستولي عليها الباطني بن الحافظ.
عشان كده هبدأ بيها.
هنهي قلعة ورا قلعة ورا قلعة.
لحد ما أوصل لقلعة شيطانهم الأكبر بن الصبّاح.
نصر الله مولانا السلطان!
شوف مواردهم للأكل والشرب بتيجي منين واقطعها
لحد ما يستبد بيهم الجوع والعطش
يلاقوا جنودنا محاوطينهم بالموت والهلاك.
أمر مولاي السلطان.
أنا هبقى معاكم بنفسي في الحصار.
وصلنا من مصادرنا إن السلطان المغرور السلجوقي
قرر مهاجمة قلعة بن الحافظ جنب أصفهان
ده كمان حرق المحاصيل اللي كانت بتمدهم
جوّعهم.
هنا هنتحرك وبكل قوتنا يا برزك.
الدفاع عن المؤمنين في أي مكان
هو اللي هنتسأل عليه أمام ربنا وأمام مولانا.
وأنا بنفسي
اللي هختار المُختارين اللي هينجدوا أخواتنا
كثّفوا الدعوة ليل ونهار مع الشباب
افتحوا الكتب واقرأوا وعلّموهم
إن عقيدتنا هي الحق.
وطريق الهدْي السليم.
ودلوقتي اتفضلوا عشان بيني وبين كلام السماء معاد.
"سألتها قبلةً"
"ففزت بها"
"بعد امتناعٍ وشدة التعب."
"فقُلت يا معذّبتي"
- "جودي بأخرى." - مولاي الهادي!
مالك شكلك مرهق؟
عشان كنت لسه في عالم الخيال
كل مرّة بتمر على زيد بن سيحون ومابتمرش عليّا.
ليه؟
عشان زيد بن سيحون عنده عصير الجنة اللي بيدخلني عالم الخيال.
إنما أنت على طول مكشّر ومتجهّم ومابتدخلنيش عالم الجنة.
- تعالى معايا. - لا لا لا سيبني أنا كويس
- تعالى معايا. - سيبني!
ابعد عني!
أنت اتجننت!
بترمي مياه على الهادي بن حسن الصبّاح؟
حسن الصبّاح لو شاف الهادي كده مش هيرمي عليه مياه
- هيقيم عليه الحد. - حد ليه هو أنا عملت إيه؟
عشان مخمور
ومكانش هيرحمك من الجلد.
أكيد مش هيجلد ابنه!
حسن الصبّاح قتل ابنه
أخوك!
أنا مش مخمور! أنت كذاب.
أنا كذاب.
بس برضو مش هسمحلك تكون مخمور.
مش مخمور!
خلاص! نروح لسيدنا وهو يحكم.
لا لا لا أرجوك ماتعملش كده.
موعدكش
لكن أوعدك إني هدافع عنك بكل طريقة
لا مش هتقوله
زيد اللي عمل كده!
أه.
بس هو حلفني إنه يفضل سر بيننا.
ارجع مخدعك.
- مش هتقول لوالدي؟ - ارجع مخدعك!
مخمور؟
الهادي ابني مخمور؟
واللي سقاه زيد بن سيحون.
أيوة يا مولاي.
خلّي زيد مايعرفش شيء.
بس أرجوك بلاش تقسى على الهادي.
وليه القسوة؟
القسوة دايمًا أخر الحلول.
أنا بعتُّه لزيد يعلّمه العلم فسقاه الخمر.
يبقى إزاي أعاقب الهادي؟
وزيد بن سيحون؟
خليه يمرح ويلعب في جناين اختبار حسن الصباح.
ويستعد لرحلة الجهاد
مع يحيى.
بعد إذن يا سيدنا.
نفِّذ الأمر.
قائد يحيى!
ممكن تأذنلي بسؤال؟
بصفتك من أقدم المجاهدين في القلعة
احنا مشتاقين للجهاد
امتى المختار بيخرج للجهاد؟
لما سيدنا يأذن بكده
احنا بنتمتع قبل الخروج للجهاد
ولا بعد دخولنا القلعة مباشرةً؟
أنتم مشتاقين للجهاد ولّا للتمتع؟
احنا بس خدنا وقت طويل في التدريب
المؤمن في قلعة آلموت لا يسأل
أنت خدت وقت طويل لما دخلت القلعة؟
بعتذر قائد يحيى صديقي ما يقصدش
هنا مفيش أصدقاء
المؤمن هنا بيسلِّم نفسه وروحه
ويبقى على أتم استعداد
في انتظار سيدنا.
كملوا اللي كنتم بتعملوه.
ما شفتكش الأسبوع اللي فات.
انشغلت بدروسي.
مفيش شيء يشغلك عني.
حاضر
إيه الدروس اللي شغلتك عن أبوك؟
كتير
الفقه والأحاديث
والشريعة والعلوم الروحية
والعلوم الروحية!
جميل!
طيب علّمني.
أنت عالم بكل شيء.
مين قال؟
كلنا بنتعلم.
تعالى الأول هات حضن لأبوك.
لإنك وحشته جدًا.
ريحتك عجيبة.
لولا إنك ابني اللي أعرفه كنت قلت إن ريحتك خمر.
خمر!
أعوذ بالله!
أنا مش متخيل إنك تعرف الخمر
مش تشربه!
الراجل إذا فقد إيمانه فقد شرفه.
إيمان قوي
بيصنع راجل قوي
والإيمان عايز عقل وحكمة وحذر من الخلق
كل الخلق حتى أنا.
احذرني.
حاول طول الوقت تكون مؤمن وقوي وشريف
عن إذن سيدنا.
هوّن عليك!
حسن الصباح نجدته في الطريق
الأخبار عن الجيش السلجوقي
بتقول إنه ضخم
والإمدادات من الأكل والشرب اللي بيننا وبين أصفهان اتقطعت.
لسة فيه ممرات سرية بسيطة
بنقدر نوصل منها إمدادات قليلة
وفيه مخزون.
قبل وبعد الإمدادات
في الإيمان يا سيدي
الإيمان!
أيوة.
بس الإيمان
محتاج تخطيط جيد معاه
اسمع
أنا عايز أول ما الجيش السلجوقي يوصل
ما تتقطعش الرسايل بيننا وبينهم
كل شوية
طلبات ورسايل ومساومات
كُتر الرسايل
هتطول فترة الحصار
وهتخلينا نفكر في بدايل وحلول.
لما ربنا يكتب لنا النصر
أنا عاوز مصير بن الحافظ يكون مرعب
يزلزل صاحب قلعة آلموت
اللئيم عمّال يبعت في رسايل وطلبات
طلبات من أنهي نوع؟
وعد بالاستسلام
ده إذا وافقنا على هدنة لمدة أسبوع.
هدنة!
- مفيش هدنة. - مولاي!
هدنة! وماله؟
ده بعد إذن مولاي السلطان طبعًا.
لو قدرنا نكسرهم
ونحقق الانسحاب بدون حرب
ومن غير ما ينجرح جندي من جنودنا
- يكون أفضل. - أنا عاوزك تحذر خبثه.
وكلامه اللي بمعنيين.
ولو في خدعة
أنا ماعنديش مانع إن احنا نخسر أي عدد من الجنود.
مقابل إن احنا نسترجع القلعة.
أمر مولاي.
بس ده يكون الحل الأخير
احنا الأقوى
والانتظار مش في صالحنا.
ننتظر
بس لو نفذ صبري؟
قبل ما ينفد صبر مولاي
هيكون جثمان بن الحافظ
محشي تِبْن
وبيتحرق في أكبر ميادين أصفهان.
ورماده هيكون طعام لكل تابع من أتباعه
قبل ما يتقتل.
أنا اخترتك لمهمة مختلفة يا يحيى
أنت فارس
والفارس مايترميش في مهمة عادية
لكن يتبعت في مهمة تليق بفروسيته
أنت هتكون على رأس مجموعة من الفدائيين لإنقاذ أخواتنا المؤمنين
في قلعة بن الحافظ
لو رجعت منتصر
هيكون ليك شأن عظيم.
ولو نُلت الشهادة هيكون ليك شأن أعظم.
أمر سيدنا.
أنت هيكون معاك عشرة من المؤمنين
بقيادة حبيبنا وحبيبك
زيد بن سيحون.
أمر مولانا.
عن إذن مولانا زيد.
أنت بتعمل كده ليه؟
بتبعتني في مهمة مع واحد أنت عارف إن له تار عندي؟
مش هيمس شعرة منك.
عايز تتخلص مني؟
أنا أكبر من إني أعمل حيلة عشان أقتلك يا زيد.
طيب إيه هدفك؟
سؤال لا يخصك.
إما أن تلتزم الأمر
وإما إنك تعلن عصيانك ليا ودلوقتي.
ولو رفضت؟
حقك.
السمع والطاعة يا سيدنا.